'नागिन' बनने के लिए एक्ट्रेस ने त्याग दिया 'बटर चिकन' और 'पिज्जा', बोलीं- उन सब चीजों को भुला दिया जो...  
जल्द शुरू हो रहा है नागिन का सीजन 4
जैस्मिन भसीन नजर आएंगी नागिन के रोल में
निया शर्मा भी हैं इस धमाकेदार सीरियल में
कलर्स टीवी का धमाकेदार शो 'नागिन' (Naagin) जल्द ही शुरू होने वाला है. इस बार 'नागिन 4' (Naagin 4) में टीवी की दो दमदार एक्ट्रेस जैस्मिन भसीन (Jasmin Bhasin) और निया शर्मा मुख्य भूमिका में दिखाई देंगी. नागिन के तीन सीजन के बाद से ही लोगों में इसके चौथे सीजन को लेकर काफी एक्साइटमेंट है. लेकिन इन सबसे इतर हाल ही में 'नागिन 4' (Naagin 4) एक्ट्रेस जैस्मिन भसीन ने शो में अपने किरदार को लेकर जबरदस्त खुलासा किया है. जैस्मिन ने बताया कि नागिन के किरदार में पूरी तरह से फिट होने के लिए उन्हें अपनी सबसे पसंदीदा चीज का त्याग करना पड़ा. जैस्मिन की यह फेवरेट चीज कोई और नहीं, बल्कि खाना था जिसे वह अपना प्यार भी बताती हैं. 
Kya aap taiyyar hai #Naagin ki duniya mein shaamil hone ke liye? #Naagin: Bhagya Ka Zehreela Khel, jald #Colors par. @jasminbhasin2806
A post shared by  Colors TV (@colorstv) on Nov 13, 2019 at 8:43am PST
जैस्मिन भसीन (Jasmin Bhasin) ने बताया कि 'नागिन 4' के लिए उन्हें कड़ी मेहनत करनी पड़ी. उन्होंने बताया, 'मेरे लिए जो सबसे जरूरी चीज थी वो थी नागिन के आकार में पूरी तरह ढलना. पिछले सीजन की 'नागिन' ने इसके स्तर को काफी बढ़ा दिया था और इसके कारण मुझे अपने प्यार का त्याग करना पड़ा जो खाना था. मैं हेल्दी चीजें खाने लगी और वर्क आउट करना शुरू कर दिया, जिससे मैं बेस्ट दिख सकूं. मैंने उन सभी चीजों को भुला दिया, जो मैंने अपने पिछले शो में सीखा था, क्योंकि वह इससे बिल्कुल अलग है." जैस्मिन भसीन ने आगे बताया, "नागिन' के लिए मेरे पास जैसे ही कॉल आई, मैंने सोचा 'ओह माई गॉड.' मुझे पतला होना पड़ेगा, जिससे मैं एक अच्छी नागिन दिखूं. मेरे दिमाग में केवल यही था कि जैस्मिन अब तुम्हें बटर चिकन और पिज्जा खाना छोड़ना पड़ेगा.'
@ektaravikapoor A Big Big Big thank you for making me a part of #Naagin4 . Immensely happy and delighted to be back on @colorstv @balajitelefilmslimited @jasminbhasin2806 @chloejferns @muktadhond @vijayendrakumeria #december @cashmakeupartistry
A post shared by  Nia Sharma (@niasharma90) on Nov 24, 2019 at 8:43am PST
बता दें कि 'नागिन 4' (Naagin 4) में जैस्मिन भसीन (Jasmin Bhasin) 'नयनतारा' के किरदार में दिखाई देंगी. जैस्मिन ने बताया कि उन्हें जैसे ही यह शो ऑफर हुआ वह इससे काफी खुश हुईं. जैस्मिन ने कहा, "मैंने 'नागिन 4' करने के बारे में सोचा क्योंकि यह नंबर 1 शो है. इसके पिछले सीजन भी जबरदस्त थे और मैं देख सकती हूं कि लोग इसका बेसब्री से इंतजार करते हैं. तो मुझे लगा कि इस शो का हिस्सा बनने के लिए यह काफी जबरदस्त मौका होगा." 'नागिन 4' की कहानी की बात करें तो इस बार शो की कहानी दो बहनों की है, जिनकी किस्मत आपस में जुड़ी हुई है.